### ВАЗИФАҲОИ ТЕХНИКЇ

**љиҳати бурда расонидани ваксинаҳо, сӯзандоруҳо, қуттиҳои маҳви бехатар, дорувории кӯмаки аввалияи тиббӣ ва дигар маводи зарурӣ ба шаҳру ноҳияҳои Ҷумҳурии Тоҷикистон**

**МУҚАДДИМА**

Системаи иммунопрофилактика ва хизматрасониҳои ибтидоии тиббӣ яке аз самтҳои афзалиятноки соҳаи тандурустии Ҷумҳурии Тоҷикистон ба ҳисоб меравад. Барои таъмини амалӣ ва самараноки ин хизматрасониҳо, интиқоли саривақтӣ ва мутамаркази ваксинаҳо, маводи сӯзандору, қуттиҳои маҳви бехатар, дорувории кӯмаки аввалияи тиббӣ ва дигар маводи зарурӣ ба муассисаҳои тандурустии шаҳру ноҳияҳо аҳамияти хоса дорад.

Бо дарназардошти ин, Муассисаи давлатии «Маркази ҷумҳуриявии иммунопрофилактика» (МД МЉИ)-и Вазорати тандурустӣ ва ҳифзи иҷтимоии аҳолӣ дар ҳамкорӣ бо шарикони рушд нақшаи интиқоли ин гуна маводҳоро бо мақсади таъмини бемайлони амалиёти иммунизатсия ва хизматрасонии тиббӣ амалӣ менамояд.

**1. МАҚСАДИ ЛОИҲА**

Таъмини саривақтӣ ва бехатарии интиқоли ваксинаҳо ва дигар маводи марбут ба иммунизатсия ва кӯмаки аввалияи тиббӣ ба муассисаҳои тандурустии шаҳру ноҳияҳои ҷумҳурӣ бо риояи меъёрҳои техникӣ ва санитарию эпидемиологӣ.

**2. ВАЗИФАҲО**

* Омодасозии нақшаи логистикии интиқоли маводҳо бо дарназардошти зарурият ва афзалиятнокӣ;
* Таҳияи рӯйхати ниҳоии маводҳои интиқолшаванда (аз ҷумла: ваксинаҳо, сӯзандоруҳо, қуттиҳои маҳви бехатар, маводи тиббии якдафъаина, дорувории кӯмаки аввалия ва ғ.);
* Назорати пуррагии мавод ва ҳолати техникии бор пеш аз фиристодан;
* Интихоб ва омодасозии нақлиёти махсус бо таҷҳизоти хунукнигоҳдорӣ (cold chain);
* Бурда расонидани маводҳо тибқи ҷадвал ба ҳамаи марказҳои саломатӣ, марказҳои иммунизатсия ва бунгоҳҳои саломатии шаҳру ноҳияҳои ҷумҳурӣ;
* Гузаронидани бақайдгирии расмии таҳвил, имзо ва қабули маводҳо;
* Ҳисоботдиҳӣ ва мониторинги раванди бурдарасонӣ.

**3. МАВОДҲОИ ИНТИҚОЛШАВАНДА**

* Ваксинаҳо (барои иммунизатсияи кӯдакон, наврасон ва калонсолон);
* Сӯзандоруҳо;
* Қуттиҳои маҳви бехатар (safety boxes);
* Дорувории кӯмаки аввалияи тиббӣ (ќутти зидди садмавї);
* Варақаҳои бақайдгирӣ, ҳисобот ва маводҳои иттилоотӣ;
* Маводи дастрас барои волидон ва ҷомеа (памяткаҳо, буклетҳо).

**4. ИШТИРОКЧИЁН**

* МД МЉИ
* Раёсатҳои тандурустии вилоятҳо ва шаҳру ноҳияҳо;
* Кормандони марказҳои саломатӣ ва марказҳои иммунопрофилактика;
* Гурӯҳҳои кории логистикӣ ва ронандагон;
* Намояндагони шарикони рушд (дар ҳолати зарурӣ).

**5. ТАЛАБОТ БА ИҶРОКУНАНДА**

* Таҷрибаи кор дар соҳаи логистика ва идоракунии занҷираи таъминоти хунук (cold chain);
* Доштани воситаҳои нақлиётии мувофиқ барои интиқоли ваксинаҳо;
* Шиносоӣ бо талаботи СЉТ ва ВТҲИА ҶТ оид ба бурдарасонии бехатар;
* Қобилияти назорат ва мониторинги таъминот дар сатҳи маҳаллӣ.

**6. МУҲЛАТИ ИҶРОИШ**

* Омодасозии маводҳо: 5 рӯзи корӣ;
* Омодасозии нақлиёт ва логистика: 3 рӯзи корӣ;
* Интиқоли маводҳо ба ҳамаи шаҳру ноҳияҳо: 15 рӯзи корӣ;
* Ҷамъоварии варақаҳои таҳвил ва таҳияи ҳисоботи ҷамъбастӣ: 5 рӯзи корӣ.

**7. НАМУДИ ИНТИҚОЛ**

* Бо нақлиёти махсуси бо таҷҳизоти хунукнигоҳдорӣ таъминшуда (moto cold boxes, cold trucks);
* Бо назорати ҳарорат ва муҳлати нигоҳдории ваксинаҳо;
* Ҳуҷҷатгузории пурра (воситаи таҳвил, варақаи қабул, имзо, сана, муҳр ва ғ.).

**8. МОНИТОРИНГ ВА БАҲОДИҲИИ СИФАТ**

* Мониторинги ҳарорат ва шароити интиқол тавассути log-tag ё термометрҳои рақамӣ;
* Тафтиши ҳолати физикии мавод пас аз расидан ба ҷои таъинот;
* Арзёбии саривақтии таҳвил ва қаноатмандии муассисаҳо;
* Ҷамъоварии фикру мулоҳизаҳо ва тавсияҳо барои такмили раванд.

**9. ШАРТ ВА ШАРОИТҲОИ МОЛИЯВӢ**

* Маблағгузорӣ аз ҳисоби лоиҳаҳои ҳамкор ё буҷети давлатӣ;
* Ҳама хароҷотҳои нақлиётӣ, сӯзишворӣ, борпечкунӣ, маводҳои муҳофизатӣ, назорати ҳарорат, логистика ва кори кормандон пешакӣ мувофиқа ва тасдиқ мегардад;
* Пардохти хидматрасонии логистикӣ тибқи шартнома.

**10. ШАХСОНИ ДАР ТАМОСБУДА**

###

###

### Бобохонова М.С. – муовини директори генералї оид ба корњои эпидемиологї ва иммунологї;

### Сайбурњонов Д.С. - мудири Шуъбаи коммуникатсия ва робита бо љомеа;

### Мавлонов Ф.Ш. – мудири Шуъбаи ташкилию оморї;

### Ғафуров О.Х. – сардори Шуъбаи бањисобгирии муњосибї.